Αθήνα: 06.05.2016

Αρ. Πρωτ.:737

**ΑΝΑΚΟΙΝΩΣΗ**

**Η Ε.Σ.Α.μεΑ. στηρίζει την 48ωρη απεργία που προκήρυξαν Γ.Σ.Ε.Ε και Α.Δ.Ε.Δ.Υ. στις 6 και 7 Μαΐου**

Η Ε.Σ.Α.μεΑ. στηρίζει την 48ωρη απεργία που προκήρυξαν η Γ.Σ.Ε.Ε και η Α.Δ.Ε.Δ.Υ. για τις 6 και 7 Μαΐου 2016 και μαζί με τους φορείς της καλεί τα μέλη της στις κινητοποιήσεις και στις συγκεντρώσεις διαμαρτυρίας των εργαζομένων για το Ασφαλιστικό.

Εργαζόμενοι, συνταξιούχοι, άνεργοι, διεκδικούν:

* Καμία μείωση στις αναπηρικές συντάξεις και στους χρόνους ασφάλισης των ατόμων με αναπηρία και των μελών των οικογενειών τους. Να αποκατασταθούν οι αδικίες που έχουν υποστεί οι γονείς/αδέλφια/ κηδεμόνες/σύζυγοι ατόμων με αναπηρία, τους οποίους έχουν στην φροντίδα τους.
* Να σταματήσουν οι περικοπές στις κύριες και επικουρικές συντάξεις
* Να μη μειωθεί/ περικοπεί το ΕΚΑΣ. Για τον προσδιορισμό του εισοδήματος να μην λαμβάνονται υπόψη τα πάσης φύσεως επιδόματα που χορηγούνται για τις ανάγκες της αναπηρίας
* Να μην τεθούν οικονομικά και περιουσιακά κριτήρια για τη χορήγηση των προνοιακών επιδομάτων
* Να διατηρηθούν οι φοροαπαλλαγές στους μισθούς και τις συντάξεις των ατόμων με αναπηρία και των οικογενειών τους.

Η Ε.Σ.Α.μεΑ. έχει καταθέσει τις προτάσεις της, καθώς και τροπολογία στη Βουλή για το θέμα του Ασφαλιστικού και έχει ζητήσει από τους βουλευτές να μη συμπράξουν στην κατακρεούργηση των αναπηρικών συντάξεων, να σεβαστούν τις προεκλογικές τους δεσμεύσεις και υποσχέσεις.

<http://www.esaea.gr/pressoffice/press-releases/2956-parembasi-i-bardakastani-sti-boyli-gia-to-asfalistiko>

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**